**ΝΟΜΟΣΧΕΔΙΟ ΜΕ ΤΙΤΛΟ**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΟΡΙΣΜΕΝΩΝ ΝΟΜΙΚΩΝ ΠΡΟΣΩΠΩΝ**

**ΔΗΜΟΣΙΟΥ ΔΙΚΑΙΟΥ (ΔΙΟΡΙΣΜΟΣ ΔΙΟΙΚΗΤΙΚΩΝ ΣΥΜΒΟΥΛΙΩΝ) ΝΟΜΟΥΣ ΤΟΥ**

**1988 ΕΩΣ 2019**

|  |  |  |
| --- | --- | --- |
| Συνοπτικός Τίτλος.  149 του 1988  26 του 1989  201(Ι) του 2002  43(Ι) του 2013  115(Ι) του 2013  165(Ι) του 2013  106(Ι) του 2019. | 1. Ο παρών Νόμος θα αναφέρεται ως ο περί Ορισμένων Νομικών Προσώπων Δημοσίου Δικαίου (Διορισμός Διοικητικών Συμβουλίων) (Τροποποιητικός) Νόμος του 2022 και θα διαβάζεται μαζί με τους περί Ορισμένων Νομικών Προσώπων Δημοσίου Δικαίου (Διορισμός Διοικητικών Συμβουλίων) Νόμους του 1988 έως του 2019 (που στη συνέχεια θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ορισμένων Νομικών Προσώπων Δημοσίου Δικαίου (Διορισμός Διοικητικών Συμβουλίων) του 1988 έως 2022. | |
|  |  | |
| Τροποποίηση του άρθρου 3Γ του βασικού νόμου. | 2. Το άρθρο 3Γ του βασικού νόμου τροποποιείται με την αντικατάσταση από το εδάφιο (1) της φράσης «με Κανονισμούς που εγκρίνονται από το Υπουργικό Συμβούλιο, και οι οποίοι κατατίθενται στη Βουλή των Αντιπροσώπων για έγκριση» με τη φράση «με απόφαση του Υπουργικού Συμβουλίου που δημοσιεύεται στην Επίσημη Εφημερίδα της Δημοκρατίας». | |
|  |  | |
| Προσθήκη νέου άρθρου 4Α στο βασικό νόμο. | 3. Ο βασικός νόμος τροποποιείται με την προσθήκη αμέσως μετά το άρθρο 4 του ακόλουθου νέου άρθρου 4Α: | |
|  |  | |
|  | «Έκδοση διαταγμάτων. | 4Α. Ο Υπουργός Οικονομικών δύναται με διάταγμα, το οποίο δημοσιεύεται στην Επίσημη Εφημερίδα της Δημοκρατίας, να τροποποιεί ή αντικαθιστά το Παράρτημα του παρόντος Νόμου.». |
|  |  |  |
| Τροποποίηση του Παραρτήματος του βασικού νόμου. | 4. Το Παράρτημα του βασικού νόμου τροποποιείται με την προσθήκη στο τέλος αυτού, του ακόλουθου νέου σημείου 21 κάτω από το «Συνοπτικό Τίτλο» και του ακόλουθου άρθρου κάτω από τη «Σχετική Διάταξη».  «21. Ο περί Δημόσιας Επιχείρησης Φυσικού Αερίου Νόμος του 2022, Ν…/2022», «Άρθρο 8» | |

ΔΚ/ΓΣΤ

Νομοσχέδια 2022